जस्टिस चौधरी ने इस संबोधन के ज़रिए वकीलों से कहा कि नई सरकार को उन जजों को बहाल करने के लिए क़दम उठाना चाहिए जिन्हें राष्ट्रपति
                  परवेज़ मुशर्रफ़ ने आपातकाल के दौरान पद से हटा दिया था.
               

जस्टिस चौधरी को नवंबर 2007 में लगाए गए आपातकाल के दौरान फिर से हटा दिया गया था. उससे पहले मार्च 2007 में उन्हें बर्ख़ास्त
                  कर दिया गया था लेकिन क़ानूनी लड़ाई के बाद उन्हें पद पर बहाल किया गया था.
               


जस्टिस चौधरी का नाम पाकिस्तान न्यायिक स्वतंत्रता का प्रतीक बन गया है क्योंकि उन्होंने अनेक संवेदनशील मुद्दों पर फ़ैसले दिए
                  जिनमें लापता लोगों का मुद्दा भी था.
               

संवाददाताओं का कहना है कि गुरूवार को इस्लामाबाद में अपने घर में नज़रबंद जस्टिस चौधरी ने मोबाइल टेलीफ़ोन के ज़रिए कराची में
                  वकीलों को संबोधित किया. यह मोबाइल फ़ोन जस्टिस चौधरी के समर्थकों ने उनके घर पहुँचाया.
               

जस्टिस चौधरी ने इस संबोधन के ज़रिए नवनिर्वाचित सांसदों से अपील की है कि नवंबर 2007 में लगाए गए आपातकाल के दौरान सरकार ने जो
                  संविधान विरोधी क़दम उठाए उन्हें उलट दिया जाना चाहिए. 
               

उन्होंने कहा कि अगर संसद नवंबर, 2007 के बाद से किए गए संवैधानिक संशोधनों को अपनी मंज़ूरी दे देती है तो उनके इस क़दम से मुल्क
                  में सिर्फ़ एक ही व्यक्ति के अधिकार और मज़बूत हो जाएंगे.
               

उन्होंने कहा कि अगर ऐसा हुआ तो कोई पुलिस अधिकारी भी जजों पर दबाव डालकर मनपसंद फ़ैसले ले सकेगा और कोई भी आदमी सुरक्षित नहीं
                  रहेगा.
               

इफ़्तिख़ार मोहम्मद चौधरी ने कहा, "देश में पिछली संसद ने एक ही व्यक्ति को अधिकार देकर एक नकारात्मक बुनियाद डाली थी जो किसी
                  भी तरीक़े से बेहतर अमल नहीं था. अगर नवनिर्वाचित संसद इसी सिलसिले को बरक़रार रखेगी तो हर आदमी, चाहे वो पुलिस वाला हो या और
                  कोई, अदालती फ़ैसलों पर असर डाल सकता है."
               

हाथापाई

उनका कहना था कि अगर एक ही व्यक्ति को संविधान में संशोधन के अधिकार दिए जाएंगे तो देश में कोई भी संस्था आज़ाद और स्वायत्त नहीं
                  रह सकेगी और संसद की हैसियत भी ख़त्म हो जाएगी.
               




जस्टिस... \n\nउपरोक्त लेख के लिए मुझे एक अच्छा शीर्षक दें।
नज़रबंद जस्टिस चौधरी सक्रिय हुए